Tahadhari kabla ya hatari
Language: Swahili | Genre: Creative_writing

Tahadhari kabla ya hatari

Tahadhari ni usemi maarufu katika jamii ya Waswahili.Hupenda kuwashauri
watu kwamba ni vyema kuzingatia matukio ya jambo kabla ya kuamua
kulitekeleza.Wanaopuza usemi huu katika maisha yao hujipata mashakani
pindi wanapokata shauri la kutekeleza jambo bila kufikiria kwa
kina.Hatimaye huja kutamani afadhali wangesikiliza wosia wa wenzao ila
muda huwa umewapa kisogo.Hutamani pia wakati uweze kurudi nyumba ila
waweze kurekebisha makosa waliyokuwa wameyatenda.

Wendy ni mmojawapo wa wengi ambao wanajuta.Yeye sasa ameshika tama
akihuzunika.Maisha yake yamekosa maana.Amezunguka huku na Kule akitafuta
kazi bila mafanikio.Ametembelea ofisi mbalimbali bila kubahatika.Licha
ya cheti chake cha chuo kikuu anataabika.Anahisi kukataliwa na
kubaguliwa.Wengine wote aliosoma nao wameendelea maishani isipokuwa yeye
tu.Licha ya umri wake mkubwa bado anategemea wazazi wake.Kila uchao
huomba dual kwa mwenyezi Mungu lakini bado hajajibiwa.

Dua zake zote zimesalia kuwa maombi yasiyo na majibu.Anawaonea wivu watu
wa rika lake.Alijiona kuwa alikuwa amepoteza muda wake kwa
kusoma.Alikuwa ametumia muda wa miaka minne chuo ni akisomea kozi ambayo
hakuifahamu kwa kina.Wakati alipokuwa anakaribia kuufanya mtihani wake
wa kidato cha nne, alipewa fomu ili aijaze.Kabla ya zoezi hili kufanyika
walikuwa wamezungumziwa na kushauriwa.Katika kushauriwa waliambiwa
wasichague kozi kwa kuwa ni mpya bali waichague wakijua wanaipenda
taaluma yenyewe.

Wendy alikuwa wembe masomoni toka alipoingia darasa la chekechea.Elimu
aliyokuwa nayo ilishinda hata ya walimu wake.Aliweza kutatua mada
zilizokuwa zikiwakanganya wanafunzi wenzake.Walimu walishangazwa na
weledi wake wa kimasomo.Licha ya kuonywa kutochagua kozi ile,Wendy
alisisitiza kuwa alitaka kujihusisha na taaluma iliyohusiana na kozi
ile.Alipopewa fomu alijaza bila ya kuwaza na kuwazua.Kutahamaki majibu
yalitoka na kama kawaida yake alikuwa amezoa alama nyingi.Wendy
Walipenda sana sayansi ila kozi aliyoichagua haikuhusiana na sayansi
hata kidogo.

Alichagua kozi ya sanaa ambaya ilihusiana na vyombo.Aliamua kufanya kozi
ya utangazaji.Muda wake wa kujiunga na chuo kikuu ulifika na akafanya
matayarisho yote yaliyohitajika ili aanze masomo yake kule.Akili yake
ilikuwa timamu.Akawa katika mitihani ya kuandika anafaulu vizuri ila ile
mitihani ya nyanjani akapoteza alama.Kila mara alipopelekwa nyanjani
alipokea misuto kutoka kwa mhadhiri wake.Wendy alishindwa kutumia
mitambo na hata sauti yake haikutoka ilivyotakikana.

Aling'ang'ana ili ajue kama walivyojua wenzake lakini hakufua
dafu.Aliboeka wakati wa zoezi la nyanjani.Wendy aliendelea kusoma bila
kuelewa kilichotakikana katika taaluma yake.Alibabanya angalau ashike
chochote lakini hakuweza.Sayansi ndilo somo alilopatana nalo.Alizoea
kuchanganya kemikali na kuzindua miradi ya kisayansi.Alipokuwa shule ya
upili hili lilidhihirika kutokana na miradi mingi aliyoiunda na sasa
inasaidia wengi.

Kufuzu amefuzu ila anajiona zuzu.Cheti anacho lakini hajui
kazi.Amemwambia baba yake kuwa anataka kurudi chuoni mara nyingine
lakini bado madhumuni yake hayajatekelezwa.Amebaki akiamini kuwa ipo
siku mambo yatachukua mkondo mwengine.Ana mahitaji mengi tu ila imekuwa
vigumu kuyakimu.Amebaki kutegemea jasho la wengine.Macho sasa
yamefunguka akikumbuka wosia aliokuwa akipewa na akaupuzilia mbali.Yote
aliyokuwa akielezwa yamejitokeza katika maisha yake.Wakati mwengine
huajiriwa kwa muda ila anapogundulika kuwa ana hitilafu hupigwa kalamu
bila ya taarifa.